**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๑ ครั้ง ๑/๒๕๖๓**

**เมื่อวันที่ ๑๑ กุมภาพันธ์ ๒๕๖๓ เวลา ๐๙.๓๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
4. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
5. นายทองวัน คำชมภู สมาชิกสภาเทศบาลตำบลบ้านถ่อน เขต ๑
6. นายสง่า คำพันธ์ สมาชิกสภาเทศบาลตำบลบ้านถ่อน เขต ๑

๗. นายอรรถชัย โคตรชมพู สมาชิกสภาเทศบาลตำบลบ้านถ่อน เขต ๒

๘. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒

๙. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

๑๐. นายสมร โคตรชมภู สมาชิกสภาเทศบาลตำบลบ้านถ่อน เขต ๒

๑๑. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๒. นายราชัน ทองชมภู เลขานุการสภา

**ผู้ไม่มาประชุม**

๑. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑ (ลากิจ)

**ผู้เข้าร่วมประชุม**

1. นายอภิวัฒน์ โคตรชมภู นายกเทศมนตรี
2. นายสมเสน่ห์ บุตรศรี รองนายกฯ

๓. นายที พรหมมา รองนายกฯ

๔. นายส่ง ผ่องแผ้ว เลขานุการนายกฯ

๕. นายวาด ชัยชมภู ที่ปรึกษานายกฯ

๖. จอ.จิรันธนิน พิลาน เจ้าพนักงานธุรการ

๗. นายไพบูลย์ ห้วยทราย ผอ.กองช่าง

๘. นายปราโมทย์ สุทธากรณ์ ปลัดเทศบาล

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๑ ครั้งที่ ๑/ ๒๕๖๓ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๑ ครั้งที่ ๑/ ๒๕๖๓ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานฯไม่มีเรื่องแจ้ง ท่านนายกฯมีอะไรแจ้งในที่ประชุมไหมคะ

**นายอภิวัฒน์ โคตรชมภู** **(นายกเทศมนตรี)**  สวัสดีครับ ท่านประธานฯ คณะผู้บริหาร สมาชิกสภาเทศบาล

หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมก็มีเรื่องจะแจ้งให้ทราบในวันนี้คือ เรื่องโครงการศึกษาดูงานที่ผ่านมาเราก็ได้ไปศึกษาดูที่จังหวัดกาญจนบุรีและเพชรบุรี ซึ่งก็เป็นการที่จะเรียนรู้สิ่งใหม่ๆนอกหน่วยงาน ว่าหน่วยงานอื่นที่เข้าได้รับรางวัล ที่มีการบริหารจัดการองค์กรที่มีประสิทธิภาพ ประสิทธิผล จนสัมฤทธิ์ผลนั้นเขาใช้หลักการบริหารและทำงานอย่างไร เพื่อที่องค์กรหรือเทศบาลองเราจะได้พัฒนาในการให้บริการต่อประชาชนให้มีคุณภาพมากยิ่งขึ้น ก็ได้พบเจอแลกเปลี่ยนเรียนรู้ในด้านการจัดเก็บภาษี การหารายได้ในเชิงพาณิชย์ การส่งเสริมกลุ่มอาชีพต่างๆโดยเฉพาะสินค้าโอท็อปของตำบล ผมก็ได้พูดคุยประสานหาที่จำหน่ายเผยแพร่ให้เป็นที่รู้จักสินค้าของเรา เช่น ศูนย์ OTOP หัวหินผมก็ได้ติดต่อเพื่อจะนำสินค้าสเปร์สมุนไพรไล่ยุงไปวางจำหน่ายที่นั้น เรื่องที่สองการเข้าร่วมศึกษาดูงานของสันนิบาตจังหวัดหนองคาย ที่แหลมฉบัง ซึ่งที่นั้นก็ได้เห็นได้เรียนรู้สิ่งต่างๆอย่างเช่น งานป้องกันสาธารณภัยที่นั้น มีการพัฒนาพนักงานเจ้าหน้าที่ วัสดุอุปกรณ์ เครื่องจักรสนับสนุนในการกู้ภัยอยู่ตลอดเวลา ก็จะนำมาปรับใช้กับหน่วยงานของเรา เรื่องที่สามคือการจัดงานกีฬากลุ่มอปท.ในพื้นที่อำเภอท่าบ่อ หลังจากที่เราได้เวนช่วงระยะการจัดงานมาประมาณ ๓ ปี ทางกลุ่มก็อยากให้จัดงานกีฬาสัมพันธ์นี้ขึ้นอีกครั้ง เพราะเทศบาลของเราได้รับธงในการจัดงานครั้งต่อไปแต่ก็ดำเนินการไม่ได้เพราะช่วงนั้นติดงานพระบรมศพ ร.๙ ซึ่งช่วงเวลาดังกล่าวไม่เหมาะในการจัดงาน ในปีนี้อำเภอก็อยากให้ทางเทศบาลเราพิจารณาในการดำเนินการอีกครั้ง

**นายราชัน ทองชมภู(เลขานุการสภาฯ)**  แจ้งเรื่องให้ที่ประชุมได้ได้ทราบ ด้วยมีหนังสือสั่งการให้แต่งกายไว้ทุกข์ในวันที่ ๑๑ กุมภาพันธ์ ๒๕๖๓ จากสถานการณ์เหตุกราดยิงที่โคราช ทำให้มีผู้เสียชีวิตและบาดเจ็บเป็นจำนวนมาก และแจ้งประกาศกำหนดนัดวันประชุมและสมัยประชุมสมัยสามัญประจำปี ๒๕๖๓ ทุกท่านคงได้รับแล้วนะครับ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๔ ครั้งที่ ๓ ประจำปี ๒๕๖๒ วันที่ ๒๙ สิงหาคม ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**

ไม่มีครับ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

๕.๑ การรับโอนเลื่อยโซ่ยนต์จากสันนิบาตจังหวัดหนองคาย เชิญท่านนายกคะ

**นายอภิวัฒน์ โคตรชมภู** **(นายกเทศมนตรี)** ด้วยเทศบาลตำบลได้รับการจัดสรรเลื่อยโซ่ยนต์จากสันนิบาต

จังหวัดหนองคาย ซึ่งก็เป็นงบประมาณจากสันนิบาตส่วนกลางจัดสรรมาให้ส่วนภูมิภาคและจังหวัด ยี่ห้อ STIHL รุ่น Ms ๒๕๐ กำลังเครื่อง ๓.๑ แรงม้า แผ่นบังคับบาร์ ๒๐ นิ้วน้ำหนักเครื่องพร้อมบาร์ ๕.๓ กิโลกรัม ราคาเครื่องละ ๒๕,๐๐๐ บาท ซึ่งเราก็จะได้ขออนุญาตตามกฎหมายและใช้ประโยชน์ในงานป้องกันและบรรเทาสาธารณภัยต่อไป

**นางสมสุข โคตรชมภู**(**ประธานสภาเทศบาล)** ขอบคุณท่านนายกมากเลยคะ มีใครจะสอบถามเพิ่มเติมไหมค่ะ

**นายอรรถชัย โคตรชมภู**(**สท.เขต ๒)** เครื่องใหม่หรือเครื่องเก่าครับ

**นายอภิวัฒน์ โคตรชมภู** **(นายกเทศมนตรี)** เครื่องใหม่ครับ

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมคะ ถ้าไม่มีขอมติที่ประชุมเห็นชอบ

ในการรับโอนโซ่เลื่อยยนต์ ยกมือคะ

**ที่ประชุมสภา** **มาประชุมสภา ๑๑ ท่าน**

**มีมติ ๑๐ เสียง เห็นชอบในการรับโอน**

**งดออกเสียง ๑ ท่าน (ประธานสภาฯ)**

ต่อไปเป็นระเบียบที่ ๕.๑.๒ การรับโอนรถขยะจากเทศบาลเมืองหนองคาย เชิญท่าน นายกคะ

**นายอภิวัฒน์ โคตรชมภู** **(นายกเทศมนตรี)** ตามที่เทศบาลตำบลบ้านถ่อน ได้ขอความอนุเคราะห์ขอรถเก็บขน

ขยะมูลฝอย เพื่อเพิ่มประสิทธิภาพการเก็บขนขยะได้มากยิ่งขึ้น เนื่องจากสภาพปัจจุบันรถขยะคันเก่าของเรามีสภาพชำรุดได้ซ่อมแซมบ่อยครั้ง ผมจึงประสานและทำหนังสือขอและก็ได้รับจัดสรรเป็นรถขยะคันเก่าของเทศบาลเมืองหนองคาย ซึ่งมีสภาพดีกว่ารถของเราเป็นระบบอัดท้ายด้วยไฮโดรลิค ยี่ห้อฮีโน่ ขนาดความจุ ๑๐ ลบม. หมายเลขครุภัณฑ์ ๐๑๑-๔๙-๐๐๓๐ หนองคาย จำนวน ๑ คัน ในวันที่ ๑๓ มกราคม ๒๕๖๓ ที่ผ่านมา จึงเสนอให้สภาให้ความเห็นชอบเพื่อที่เราจะได้ดำเนินการในขั้นตอน ของระเบียบ กฎหมาย ต่อไป

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมคะ ถ้าไม่มีขอมติที่ประชุมเห็นชอบ

ในการรับโอนรถขยะ ยกมือคะ

**ที่ประชุมสภา** **มาประชุมสภา ๑๑ ท่าน**

**มีมติ ๑๐ เสียง เห็นชอบในการรับโอน**

**งดออกเสียง ๑ ท่าน (ประธานสภาฯ)**

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นายพิกุล อุ่นจารย์ (สท.เขต๑)** เรื่องน้ำเสียจากชุมชนไหลจากรางระบายน้ำลงสู่ที่ดินของชาวบ้าน เกิดน้ำเสีย

ส่งกลิ่นเหม็นที่ไม่สามารถใช้ประโยชน์ในที่ดินได้ และอีกเรื่องคือปัญหาภัยแล้งก็อยากให้ผู้บริหารเทศบาลรีบหาทางแก้ไขให้ประชาชนด้วยครับ

**นายปราโมทย์ สุทธากรณ์** (**ปลัดเทศบาล)** เรื่องนี้ผมได้ออกตรวจสอบแล้วเดิมก่อนการก่อสร้างรางระบายน้ำ

เจ้าของที่ดินให้ความยินยอมให้น้ำเสียลงพื้นที่ แต่ในสภาพปัจจุบันในเรื่องของที่ดินเปลี่ยนกรรมสิทธิ์ จำนวนน้ำเสียที่เพิ่มมากขึ้นตามสภาพชุมชนที่เพิ่มมากขึ้นในปัจจุบันทำให้เกิดปัญหา แต่เทศบาลก็จะรีบดำเนินการแก้ไขความเดือดร้อนให้กับราษฎร

**นายอภิวัฒน์ โคตรชมภู** **(นายกเทศมนตรี)** ผมจะให้เจ้าหน้าที่ออกตรวจสอบข้อเท็จจริง พร้อมให้รายงานข้อมูล

หาวิธีและแนวทางแก้ให้เป็นระบบโดยด่วนครับ

**นายอรรถชัย โคตรชมภู (สท.เขต๒)** โครงการสูบน้ำด้วยพลังงานแสงอาทิตย์เพื่อการเกษตร ของกรมทรัพยากร

น้ำ เราได้เข้าไปมีบทบาทบ้างหรือไม่ครับ

**นายอภิวัฒน์ โคตรชมภู** **(นายกเทศมนตรี)** ช่วยครับ ในการประสานงานให้ข้อมูลต่างๆในพื้นที่ คาดว่าโครงการ

ดำเนินการแล้วเสร็จน่าจะถ่ายโอนให้เทศบาลเป็นผู้รักษาดูแลต่อไป และผมมีเรื่องแจ้งที่ประชุมอีกเรื่องคือ เทศบาลตำบลบ้านถ่อน ได้รับการจัดสรรเงินอุดหนุนเฉพาะกิจจำนวน ๓ โครงการ ๑. โครงการก่อสร้างถนนคอนกรีตเสริมเหล็ก สายบ้านถ่อนโพธิ์ศรี คุ้มโนนขามป้อม หมู่ที่ ๗ เชื่อมตำบลเวียงคุก ขนาดกว้าง ๕ เมตร ยาว ๓,๒๗๕ เมตร หนา ๐.๑๕ เมตร วงเงินงบประมาณ ๘,๕๐๐,๐๐๐ บาท ๒. โครงการก่อสร้างถนนคอนกรีตเสริมเหล็ก สายบ้านหนองกก หมู่ที่ ๖ เชื่อมถนนทางหลวงแผ่นดิน ๒๑๑ ขนาดกว้าง ๕ เมตร ยาว ๑,๔๘๕ เมตร หนา ๐.๑๕ เมตร วงเงินงบประมาณ ๓,๘๐๐,๐๐๐ บาท ๓. ชุดอุปกรณ์สำหรับห้องเรียนโครงการพัฒนาคุณภาพการศึกษาด้วยเทคโนโลยีสารสนเทศ DLTV ศูนย์เด็กเล็กบ้านโพนงาม วงเงินงบประมาณ ๓๐,๗๐๐ บาท รวมแล้วทั้งสามโครงการเป็นเงินทั้งสิ้น ๑๒,๓๓๐,๗๐๐ บาท

**นางศิริวุฒิ โคตรชมภู**(**สท.เขต๒)** เรื่องการปรับปรุงซ่อมแซมสวนสาธารณหนองกก ให้เป็นสถานที่พักผ่อน

หย่อนใจ ออกกำลังกาย เนื่องจากสภาพปัจจุบันขาดการปรับปรุงซ่อมแซม เราควรเข้าไปดำเนินการให้เป็นสวนสาธารณะประจำตำบลมีความพร้อมในด้านต่างๆ เช่น สนามกีฬา ลานกีฬาและนันทนาการ ซุ้มพักผ่อน ห้องน้ำ ระบบไฟต่างๆให้ครบอีกทั้งยังเป็นพื้นที่รองรับการจัดงาน กิจกรรมต่างของตำบลและเป็นสถานที่ท่องเที่ยวเชิงอนุรักษ์ระบบนิเวศได้อีกด้วย

**นางพยอม โคตรชมภู**(**สท.เขต๒)** เรื่องการส่งเสริมทีมกีฬา อคาเดมี่ถ่อน FC ที่โรงเรียนถ่อนวิทยา ซึ่งก็เป็น

ทีมฟุตบอลเยาวชนในนามของตำบลบ้านถ่อน ก็อยากให้ท่านนายกฯช่วยดูแลและให้การสนับสนุนเด็กในตำบลของเรา

**นายพงษ์ศิริ โคตรชมภู (รองประธานสภา)** เรื่องทำความสะอาดบริเวณอาคารสำนักงานเทศบาล ก็อยากให้

ผู้บริหารให้ความสำคัญในจุดนี้ด้วยนะครับ

**นายอภิวัฒน์ โคตรชมภู** **(นายกเทศมนตรี)**ปัญหาที่ทุกท่านได้แจ้งมาผมจะรีบดำเนินการให้ครับ ขอให้ช่วยชี้แจง

ตอบข้อซักถามของชุมชนร่วมกันถึงสาเหตุในเรื่องต่างๆไปในแนวทางที่ดีต่อภาพลักษณ์ขององค์กรไม่ว่าจะเป็นสวนสาธารณะหนองกกผมก็พยายามส่งโครงการเพื่อรับการจัดสรรงบประมาณให้เป็นสวนสาธารณประจำตำบลให้มีความเพียบพร้อมในของนันทนาการ หรือในเรื่องของการส่งเสริมกีฬาก็จัดให้มีการแข่งขันทุกปี และล่าสุดก็ขอโครงการก่อสร้างเป็นสนามกีฬาที่ได้มาตรฐานของการกีฬา โดยขอรับเงินอุดหนุนเฉพาะกิจในปี ๖๒ ที่ผ่าน จนก่อสร้างแล้วเสร็จได้เปิดใช้และก็มีปัญหาในด้านการใช้สนามระหว่างชุมชนและโรงเรียนและค่าใช้จ่าย ค่าไฟฟ้า ค่าบำรุงดูแลต่าง ก็ได้นัดประชุมปรึกษาหารือกับทุกภาคส่วนจนได้ข้อสรุป เรื่อง กฎระเบียบการใช้สนาม ค่าไฟฟ้า การบำรุงรักษาที่เทศบาลต้องรับผิดชอบ และเรื่องความสะอาดบริเวณสำนักงานผมได้มอบนโยบายให้พนักงานเจ้าหน้าที่ในการรักษาดูแลความสะอาดอยู่เป็นประจำและก็มีคำสั่งให้จัดทำโครงการ Big Cleaning Day ประมาณเดือนละ ๑ ครั้ง

**นายที พรหมมา (รองนายกฯ)** เรื่องโครงการอำเภอเคลื่อนที่หรืออำเภอยิ้มที่ผ่านมาผมก็ต้องขอขอบพระคุณ

ทุกท่านที่ได้เข้าร่วมต้อนรับคณะหัวหน้าส่วนราชการต่างๆระดับอำเภอที่ออกมาให้บริการกับประชาชนในพื้นที่ของเรา ถึงแม้จะขาดตกบกพร่องไปบ้างก็ต้องขออภัยมา ณ ที่นี้ด้วยนะครับ

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๑ ครั้งที่ ๒ ในวันที่ ๑๗ กุมภาพันธ์ ๒๕๖๓ และขอปิดการประชุมสภาเทศบาลตำบลบ้านถ่อน สมัยสามัญที่ ๑ ครั้งที่ ๑ ประจำปี ๒๕๖๓ ณ บัดนี้

**เลิกประชุม** เวลา ๑๒.๐๐ น.

(ลงชื่อ) เลขานุการสภาเทศบาล

(นายราชัน ทองชมภู)

(ลงชื่อ) ประธานกรรมการตรวจรายงานฯ

(นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

(นางพยอม โคตรชมภู)

(ลงชื่อ) กรรมการตรวจรายงานการประชุม

(นายอรรถชัย โคตรชมภู)

(ลงชื่อ) กรรมการตรวจรายงานการประชุม

(นายสมร โคตรชมภู)

(ลงชื่อ) กรรมการตรวจรายงานการประชุม

(นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๑ประจำปี ๒๕๖๓ เมื่อวันที่ ๑๑ กุมภาพันธ์ ๒๕๖๓ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

(ลงชื่อ) ประธานสภาเทศบาลตำบลบ้านถ่อน

(นางสมสุข โคตรชมภู)